**Patogenie**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Patogenie

...

A mai fugit încă unul azinoapte

De sub masca de oxigen,

Să ducă în Calea de Lapte

Agentul lui patogen!

...

Se moare, se moare-n spitale,

Se moare oriunde, oricând,

E vremea în care se moare,

Oameni de oameni se-ascund

Și n-avem, n-avem scăpare!

...

E vremea în care se moare

Și așteptăm, așteptăm un vaccin!

Ni se spune că mai este puțin

Și ni se cere, ni se cere răbdare!

Se moare, se moare-n spitale,

Numai așa se scapă de chin!

...

A plecat un prieten de-al meu

A plecat, s-a dus pân-la cer,

Să-L întâlnească pe Dumnezeu,

Să-L întrebe pe El, ce-i cu noi,

Să-L întrebe de ce oamenii pier

Dar prietenul acesta al meu,

Nu mai vine, nu mai vine-napoi,

Că a rămas acolo ascuns

Și noi n-avem, n-avem răspuns!

...

Ei nu mai știu ce să născocească

Să ne țină cu forța în case,

Dar se-aude că vor să ne lase

Să mergem purtând câte-o mască

Așa cum om fi, cu virus cu tot,

Să le dăm, să le dăm câte-un vot!

...

Dar le vom da, uniform, omogen,

Pe lângă un vot, și-un agent patogen!

...

Cu toate aceste măsuri inutile,

Se moare, se moare cu zile

Și așteptăm, așteptăm un vaccin

Că se moare, se moare-n spitale,

Numai așa se scapă de chin

Și ni se cere, ni se cere răbdare!